متعدد رپورٹس سے یہ بات ثابت ہوچکی ہے کہ امریکا نے خلیج فارس میں غیر معمولی پیمانے پر جنگ کی تیاریاں کرلی ہیں۔ ۲۰۰۳ء میں عراق پر حملے کے بعد سے ایسی تیاریاں امریکا نے خطے میں کہیں نہیں کیں۔ امریکا نے بحری اور بری افواج سے بھی کام لینے کی تیاری کی ہے۔ بری فوج کے دستے موجود ہیں۔ اور سمندر پر اڑان بھرنے والے ڈرون بھی موجود ہیں۔ کوئی یہ نہ بھولے کہ اس خطے میں امریکا کے دو طیارہ بردار جہاز اور ان کے اسٹرائک یونٹس پہلے ہی سے موجود ہیں۔